Document ID: 32013D0663

KOMISIJAS ĪSTENOŠANAS LĒMUMS
(2013. gada 14. novembris),
ar ko noraida pieteikumu tāda nosaukuma anulēšanai, kas ierakstīts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā saskaņā ar Eiropas Parlamenta un Padomes Regulu (ES) Nr. 1151/2012 (Kołocz śląski / kołacz śląski (AĢIN))
(izziņots ar dokumenta numuru C(2013) 7626)
(Autentisks ir tikai teksts vācu valodā)
(2013/663/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 54. panta 1. punktu,
tā kā:
(1)
Regulas (ES) Nr. 1151/2012 54. panta 1. punkta pirmajā daļā paredzēts, ka gadījumā, ja nav nodrošināta atbilstība specifikācijas nosacījumiem vai ja vismaz septiņus gadus tirgū nav laists neviens produkts ar aizsargātu ģeogrāfiskās izcelsmes norādi, Komisija var anulēt aizsargātas ģeogrāfiskās izcelsmes norādes reģistrāciju, izņemot gadījumus, kad pieteikumu iesnieguši ražotāji, kuri produktu tirgo ar reģistrētu nosaukumu.
(2)
Komisija ir izskatījusi 2013. gada 15. februārī Vācijas iesniegto un 2013. gada 18. februārī saņemto pieteikumu aizsargātas ģeogrāfiskās izcelsmes norādes Kołocz śląski / kołacz śląski reģistrācijas anulēšanai.
(3)
Šim anulēšanas pieteikumam nav piemērojams neviens no diviem Regulas (ES) Nr. 1151/2012 54. panta 1. punkta pirmajā daļā minētajiem gadījumiem, un tādējādi uz to nav attiecināmi minētajā pantā paredzētie nosacījumi.
(4)
Ņemot vērā šos apsvērumus, Vācijas iesniegtais pieteikums aizsargātas ģeogrāfiskās izcelsmes norādes Kołocz śląski / kołacz śląski anulēšanai būtu jānoraida.
(5)
Šajā lēmumā paredzētais pasākums ir saskaņā ar Lauksaimniecības produktu kvalitātes politikas komitejas atzinumu,
IR PIEŅĒMUSI ŠO LĒMUMU.
1. pants
Pieteikums aizsargātas ģeogrāfiskās izcelsmes norādes Kołocz śląski / kołacz śląski anulēšanai tiek noraidīts.
2. pants
Šis lēmums ir adresēts Vācijas Federatīvajai Republikai.
Briselē, 2013. gada 14. novembrī

Labels: 3
18
17